Diari Oficial de la Generalitat Valenciana


Sumari del DOGV 2538, del 27-06-1995 (1995/835172)

ORDRE de 8 de maig de 1995, de la Conselleria d'Agricultura, Pesca i Alimentació, sobre mesures fitosanitàries en les proximitats dels vivers productors de material de base.
-----------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/05/08/(1)/dof/vci/html**

### Dades del document

Número de DOGV
:   2538

Data del DOGV
:   27-06-1995

Secció del DOGV
:   DISPOSICIONS GENERALS

Número del document
:   1995/835172


Data del document
:   08-05-1995

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 8 de maig de 1995, de la Conselleria d'Agricultura, Pesca i Alimentació, sobre mesures fitosanitàries en les proximitats dels vivers productors de material de base.  
La producció de material de multiplicació de cítrics de la màxima garantia sanitària és d'importància capital per a mantenir una citricultura competitiva, ja que amb això s'aconsegueix una major producció i de millor qualitat, com també un allargament sensible de la vida mitjana dels horts en producció.  
Açò exigeix que els vivers dedicats a la multiplicació dels materials inicials del procés productiu es troben adequadament aïllats de possibles focus d'infecció i que aquests, en el cas que siguen detectats, s'eradiquen ràpidament.  
Per això i amb la finalitat de millorar la sanitat del material vegetal de reproducció de cítrics, fent ús de les competències inherents al meu càrrec,  
ORDENE  
CAPíTOL I  
Mesures fitosanitàries  
Article primer  
Es declara d'interés per a la Comunitat Valenciana la zona de vivers de cítrics delimitada per l'Ordre de 26 de juny de 1978, del Ministeri d'Agricultura, Pesca i Alimentació, al terme municipal d'Alcalá de Chivert (Castelló), on es multiplica material de reproducció de cítrics de les categories inicials del procés productiu.  
Article segon  
A fi d'aconseguir les màximes garanties sanitàries, les plantacions de cítrics que s'efectuen en l'interior de la zona assenyalada han de ser prèviament autoritzades per la Conselleria d'Agricultura, Pesca i Alimentació i caldrà emprar material certificat en aquestes plantacions.  
Article tercer  
Periòdicament, els serveis competents de la Conselleria d'Agricultura, Pesca i Alimentació efectuaran inspeccions en les plantacions de cítrics de l'interior de la zona, amb la finalitat de vigilar la possible aparició de focus d'infecció. Quan es considere necessari, es prendran mostres per analitzar-les en laboratori.  
Article quart  
Si es detectava l'existència d'un focus d'infecció, la Conselleria d'Agricultura, Pesca i Alimentació prendrà les mesures que hi calga per evitar-ne la difusió. Serà de compliment obligatori l'arrancada dels arbres que es detecten afectats pel virus de la tristesa.  
Article cinqué  
L'incompliment del que es disposa en aquesta ordre comportarà l'aplicació de les sancions administratives que hi pertoquen d'acord amb la legislació vigent.  
Si el titular de l'explotació afectada no arrancava els arbres malalts una vegada requerit per a fer-ho, l'administració procedirà, subsidiàriament, a l'execució de l'obligació incomplida i els costos derivats de l'actuació subsidiària aniran a càrrec del dit titular.  
CAPíTOL II  
Ajudes institucionals  
Article sisé  
1. S'estableix una línia d'ajudes destinades a compensar les pèrdues i despeses ocasionades com a conseqüència de l'arrancada dels arbres a què fa referència aquesta ordre.  
2. La quantia de l'ajuda s'ajustarà a l'edat de l'arbre, conforme s'exposa en l'annex d'aquesta ordre. En tot cas, la concessió de l'ajuda estarà supeditada a les disponibilitats pressupostàries.  
3. No obstant el que s'indica en el punt anterior, la quantia de l'ajuda podrà ser disminuïda si el desenvolupament de l'arbre és inferior al que correspon a l'edat, l'espècie i la varietat corresponent en un medi adequat per al conreu.  
4. En el cas de plantacions amb conreus associats, s'hi aplicarà el coeficient de conversió que corresponga a la superfície ocupada per l'espècie objecte d'ajuda.  
5. Aquestes ajudes es finançaran a càrrec de l'aplicació pressupostaria 57.39.48.5982.003.68.9, dels pressupostos de la Generalitat Valenciana.  
L'import global màxim destinat a aquestes ajudes serà de 10 milions de pessetes per a l'exercici 1995.  
En el cas que les sol·licituds d'ajuda comporten un import global superior al pressupost, es podrà prorratejar entre els beneficiaris de la subvenció.  
   
CAPíTOL III  
Actuacions i tractaments d'ajudes  
Article seté  
El titular de l'explotació afectada podrà presentar la sol·licitud d'ajuda des del moment en què els serveis competents li comuniquen la detecció del virus de la tristesa en arbres de la seua propietat. El personal tècnic d'aquesta conselleria realitzarà les comprovacions oportunes a fi de valorar la possible indemnització per l'arrancada.  
Si s'escau, el titular de l'explotació afectada haurà d'arrancar els arbres senyalats com a malalts, en el termini que se li indique.  
Les sol·licituds es resoldran en el termini màxim de tres mesos a partir del moment en què s'haja procedit a l'arrancada de la totalitat dels arbres malalts de la parcel·la.  
Article vuité  
Sobre la base de les comprovacions realitzades i els informes corresponents, s'indemnitzarà els titulars de les explotacions que hagen efectuat l'arrancada dels arbres segons s'indica en l'article anterior.  
Article nové  
Els titulars que hagen arrancat els arbres afectats i desitgen substituir les plantes arrancades o replantar les parcel·les estaran obligats a utilitzar plantons certificats.  
Els titulars que incomplisquen el paràgraf anterior seran requerits perquè tornen les indemnitzacions rebudes d'acord amb l'article quart, amb l'aplicació addicional dels interessos corresponents i de les sancions legals que pertoquen.  
DISPOSICIONS FINALS  
Primera  
Es faculta la Direcció General de Producció Agrària i Pesca perquè dicte les normes oportunes per a l'aplicació i el desplegament d'aquesta ordre.  
Segona  
Aquesta disposició vigeix des del mateix dia de la publicació en el Diari Oficial de la Generalitat Valenciana.  
Valencia, 8 de maig de 1995  
El conseller d'Agricultura, Pesca i Alimentació,  
JOSÉ MARíA COLL COMIN  
ANNEX  
Quantia de les indemnitzacions  
La quantia de les indemnitzacions dependirà de la capacitat productiva de l'arbre, tenint en compte el desenvolupament de l'arbre que corresponga a l'espècie, la varietat i l'edat d'aquest. S'estableix l'escala de primes següent:


Còpia Permalink ELI